Nexus 5

Nexus 5 (kódové označenie Hammerhead) je referenčný smartfón firmy Google vyrobený, rovnako ako jeho predchodca Nexus 4, spoločnosťou LG. Predstavený bol v októbri roku 2013. Celkovo je Nexus 5 piaty telefón radu Nexus. Po predstavení bol k dispozícii v čiernej a bielej farbe. Neskôr bola uvedená do predaja aj červená verzia. Nexus 5 bol vôbec prvým telefónom s Androidom 4.4 KitKat.

Výbava Nexusu 5 je podobná telefónu LG G2. Oba telefóny sú vybavené procesorom Snapdragon 800 a Full-HD displejom s 4,95 palcami. Nexus 5 bol tiež vôbec prvý telefón s Androidom vo verzii 4.4 KitKat.

Hardvér 
Telefón je vybavený štvorjadrovým procesorom Qualcomm MSM8974 taktovaným na 2,3 GHz s operačnou pamäťou o veľkosti 2 GB. Telefón má displej s rozlíšením 1920×1080, čím bola v kombinácii s uhlopriečkou 4,95 "dosiahnutá hustota bodov 445 dpi (30 720 bodov/cm²). Zadný fotoaparát má na svoju dobu štandardných 8 Mpx, video je možné natáčať v rozlíšení až 1080p. Telefón disponuje konektorom micro USB. Nexus 5 tiež disponuje moderným internetovým pripojením typu LTE. Telefón nemá slot na SD Kartu. Telefón má zabudovaný krokomer.

Softvér 
Telefón mal ako prvý Android vo verzii 4.4 KitKat (aktualizovateľný na verziu 6.0 Marshmallow. Ako je u Nexus telefónov známe, tak aj tento bude pravidelne dostávať najnovšie verzie Androidu ako prvý. Nexus 5 má "čistý Android", to znamená, že nemá žiadne nadstavby od výrobcu, ktoré by prípadne spomaľovali chod telefónu. Ako prednastavená aplikácia na správy (SMS, MMS) je tu Hangouts.

V decembri 2013 prišla prvá aktualizácia na verziu Android 4.4.1, ktorá opravovala niektoré chyby fotoaparátu (vyváženie bielej, automatické ostrenie, HDR+ alebo fotenie v zhoršených svetelných podmienkach). Po pár dňoch nasledovala aktualizácie na verziu 4.4.2, ktorá opravovala menšie chyby a zlepšovala bezpečnosť Androidu. Začiatkom júna 2014 sa dostavila aktualizácia na verziu 4.4.3, ktorá opravovala niekoľko chýb a odstránila chybu, kedy fotoaparát znižoval výdrž batérie. Koncom júna 2014 sa dostavila aj verzia 4.4.4, u ktorej sa tiež opravovali len menšie chyby. Dňa 19. novembra 2014 sa používatelia dočkali novej verzie Androidu 5.0 Lollipop.

Dizajn 
Telefón má veľmi podobný dizajn ako tablet Nexus 7 2013.

Zdroj 

Mobilné telefóny LG
Zariadenia s Androidom
Google Nexus